b'\n_START_ARTICLE_\nHalf-Life 2\n_START_SECTION_\nJugabilitat\n_START_PARAGRAPH_\nHalf-Life 2 \xc3\xa9s, com el seu predecessor, un videojoc d\'acci\xc3\xb3 en primera persona per un jugador dividit en cap\xc3\xadtols, situant sempre el jugador al paper de Gordon Freeman. la seq\xc3\xbcela t\xc3\xa9 gaireb\xc3\xa9 la mateixa mec\xc3\xa0nica que Half-Life, incloent els sistemes d\'armes i salut i els puzzles peri\xc3\xb2dics. El jugador tamb\xc3\xa9 comen\xc3\xa7a sense \xc3\xadtems, reunint lentament un arsenal a mesura que avan\xc3\xa7a el joc. Tot i la natura lineal del joc, es va posar molt d\'esfor\xc3\xa7 en fer l\'exploraci\xc3\xb3 gratificant i interessant; es poden perdre o passar per alt moltes \xc3\xa0rees opcionals._NEWLINE_Hi \xc3\xa9s present un conjunt molt variat d\'enemics amb diferents t\xc3\xa0ctiques: uns es coordinen grups, uns volen, uns utilitzen atacs poderosos per\xc3\xb2 previsibles, uns van armats, uns empren combats cos a cos o moviments r\xc3\xa0pids i altres se serveixen d\'estar a l\'aguait a la foscor. Gordon pot matar els enemics directament amb les seves armes, o indirectament emprant perills ambientals com barrils explosius i focs de gas. En un punt del joc, Gordon pot unir-se amb un m\xc3\xa0xim de 4 soldats de la Resist\xc3\xa8ncia i pot enviar el seu equip lluny d\'ell o fer-lo tornar; tot i aix\xc3\xad, encara poden morir f\xc3\xa0cilment. Els membres de l\'esquadra estan indicats al HUD (les icones amb una creu s\xc3\xb3n metges)._NEWLINE_Moltes de les noves caracter\xc3\xadstiques noves del joc utilitzen la seva detallada simulaci\xc3\xb3 f\xc3\xadsica. Dues seccions del joc impliquen conducci\xc3\xb3 de vehicles. En lloc dels puzzles basats en botons del Half-Life, tamb\xc3\xa9 s\'introdueixen puzzles ambientals amb sistemes mec\xc3\xa0nics improvisats, traient partit a la nova habilitat del jugador d\'agafar, moure i col\xc2\xb7locar objectes. Les solucions responen a propietats f\xc3\xadsiques de l\'objecte com la forma, el pes o la flotabilitat. Per exemple, al cap\xc3\xadtol 3: Route Kanal (ruta del canal), el jugador ha d\'apilar blocs de formig\xc3\xb3 en una improvisada rampa puja i baixa per avan\xc3\xa7ar._NEWLINE_En una part del joc, Gordon adquireix la Gravity Gun (pistola de gravetat), que li permet manipular objectes de diverses mides (per exemple, agafar una caixa des de lluny i disparar-la). Aquestes habilitats s\xc3\xb3n necess\xc3\xa0ries per resoldre alguns puzzles i tamb\xc3\xa9 es poden utilitzar en combat. _NEWLINE_El joc no cont\xc3\xa9 escenes preelaborades ni escrites; la hist\xc3\xb2ria avan\xc3\xa7a a trav\xc3\xa9s de l\'exposici\xc3\xb3 per altres personatges, aix\xc3\xad com els esdeveniments que no s\'exposen al m\xc3\xb3n del joc.\n_START_SECTION_\nAntecedents i escenari\n_START_PARAGRAPH_\nHalf-Life 2 \xc3\xa9s una obra de ci\xc3\xa8ncia-ficci\xc3\xb3 que presenta una hist\xc3\xb2ria dist\xc3\xb2pica i alternativa de la Terra, on els recursos del planeta, incloent la mateixa ra\xc3\xa7a humana, estan sent esgotats per un imperi opressor multidimensional  conegut com els Combine. El joc se situa al voltant de la fict\xc3\xadcia Ciutat 17, en algun punt de l\'Europa de l\'Est, aproximadament 20 anys despr\xc3\xa9s dels esdeveniments de la primera part. Durant Half-Life, els cient\xc3\xadfics de Black Mesa Research Facility provoquen una inestabilitat interdimensional coneguda a la saga com cascada de resson\xc3\xa0ncia, la qual Gordon intenta resoldre. _NEWLINE_No obstant aix\xc3\xb2, matant l\'amo suprem del "m\xc3\xb3n fronterer" agressor, Xen, Gordon amplia involunt\xc3\xa0riament l\'esquerda dimensional, que condueix als desastres de la Terra. Aix\xc3\xb2 s\'anomena "l\'incident de Black Mesa"._NEWLINE_Un temps despr\xc3\xa9s del final de Half-Life, aquesta inestabilitat atrau l\'atenci\xc3\xb3 dels Combine i envaeixen la Terra. La humanitat es rendeix quan acaba la resultant Guerra de les Set Hores. La Ciutat 17 esdev\xc3\xa9 l\'establiment de la gegant Ciutadella Combine, i el Dr. Wallace Breen, l\'Administrador de Black Mesa que havia negociat la rendici\xc3\xb3, \xc3\xa9s nomenat representant i Administrador per supervisar el supervivents a favor dels Combine. Incapa\xc3\xa7 de reproduir-se a causa del camp de supressi\xc3\xb3 Combine, la humanitat madura (no queden nens, tal com es veu al primer cap\xc3\xadtol). Els Combine implementen un estat policia brutal d\'agents de Protecci\xc3\xb3 Civil i soldats Overwatch i es forma tamb\xc3\xa9 la Resist\xc3\xa8ncia Lambda clandestina.\n_START_SECTION_\nArgument\n_START_PARAGRAPH_\nEl joc comen\xc3\xa7a quan Gordon Freeman \xc3\xa9s tret de l\'estasi pel misteri\xc3\xb3s G-Man, que "l\'insereix" en un tren que s\'aproxima al seu dest\xc3\xad: Ciutat 17 (Point Insertion, Punt d\'Inserci\xc3\xb3). Despr\xc3\xa9s d\'arribar a l\'estaci\xc3\xb3 i eludir les forces Combine, Gordon s\'uneix a la Resist\xc3\xa8ncia Lambda, organitzada per amics i companys de Black Mesa, incloent Barney Calhoun, que treballa en encobert d\'agent de Protecci\xc3\xb3 Civil Combine; i Alyx Vance, la filla d\'un dels antic col\xc2\xb7legues de Gordon, el Dr. Eli Vance. Despr\xc3\xa9s d\'un intent fracassat de teleportar Gordon a Black Mesa Est des del laboratori improvisat del Dr. Kleiner (A Red Letter Day, "Un Dia Assenyalat), Gordon, que torna a ser equipat amb el vestit HEV i una palanca, es veu for\xc3\xa7at a obrir-se cam\xc3\xad a peu a trav\xc3\xa9s de l\'antic sistema de canals de la ciutat (Route Kanal, Ruta del Canal). Despr\xc3\xa9s d\'obtenir un hidrolliscador (Water Hazard, Perill d\'Aigua), arriba eventualment a Black Mesa Est, a diversos quil\xc3\xb2metres de la ciutat. Gordon es torna a trobar amb Eli i coneix la Dra. Judith Mossman. Alyx, que est\xc3\xa0 contenta de veure\'l, li presenta en D0g, la seva mascota robot de la mida d\'un cotxe, i li d\xc3\xb3na la Pistola de Gravetat. Despr\xc3\xa9s, Black Mesa Est pateix un atac Combine i Eli i Mossman s\xc3\xb3n capturats i portats a la pres\xc3\xb3 Combine de Nova Prospekt. Gordon i Alyx es veuen for\xc3\xa7ats a agafar camins diferents per arribar-hi; Gordon es desvia per la ciutat infestada de zombi headcrabs de Ravenholm, amb l\'ajuda del seu \xc3\xbaltim supervivent, el Pare Grigori (We don\'t Go to Ravenholm, No Anem a Ravenholm). Despr\xc3\xa9s d\'aventurar-se a trav\xc3\xa9s d\'una mina i combatre els franctiradors, Gordon fa cam\xc3\xad amb un buggy de sorra armat amb un can\xc3\xb3 Tau al llarg de la Carretera 17, una carretera costanera en mal estat. Ajuda un dels l\xc3\xadders de la resist\xc3\xa8ncia, el coronel Odessa Cubbage, defensa punts de la resist\xc3\xa8ncia a New Little Odessa i Lighthouse Point (base del far) d\'un assalt Combine._NEWLINE_Despr\xc3\xa9s de deixar enrere Lighthouse Point i travessar una platja infestada d\'antlions (Sandtraps, Trampes de sorra), Gordon assalta Nova Prospekt, on es torna a reunir amb Alyx. Aconsegueixen localitzar Eli i descobrir que Mossman \xc3\xa9s una informant Combine (Entanglement, Embolic). Abans que puguin aturar-la, es teleporta juntament amb Eli a la Ciutadella de Ciutat 17. El teletranportador Combine explota mentre Gordon i Alyx l\'utilitzen per escapar-se de Nova Prospekt._NEWLINE_Havent-se rematerialitzat al laboratori de Kleiner, Gordon i Alyx s\'assabenten que van quedar-se atrapats en el que un agitat Dr. Kleiner anomena "un teletransportament molt lent", durant el qual havia passat una setmana._NEWLINE_Durant la seva abs\xc3\xa8ncia, la Resist\xc3\xa8ncia, que va sentir qu\xc3\xa8 havia passat a Nova Prospekt, s\'ha mobilitzat contra els Combine, convertint Ciutat 17 en un camp de batalla. Durant el combat, Alyx \xc3\xa9s capturada pels Combine i portada a la Ciutadella (Anticitizen One, Anticiutad\xc3\xa0 U)._NEWLINE_Despr\xc3\xa9s de nombroses batalles per la ciutat, una petita ajuda final d\'en Dog i Barney (Follow Freeman!, Seguin en Freeman!), Gordon entra a la Ciutadella per rescatar Alyx i Eli. Tot i aix\xc3\xad, \xc3\xa9s atrapat en una c\xc3\xa0mera de Camp de Confiscaci\xc3\xb3 Combine que destrueix totes les seves armes excepte la Pistola de Gravetat; en lloc d\'aix\xc3\xb2, l\'energia "s\'inverteix" i augmenta les capacitats de la Pistola de Gravetat, permetent a Gordon escapar-se i eliminar els grans grups de soldats de la Ciutadella amb facilitat (Our Benefactors, Els Nostres Benefactors). Eventualment, Gordon \xc3\xa9s capturat viatjant en un compartiment transportador Combine i \xc3\xa9s portat al despatx del Dr. Breen, on ell i la Dra. Mossman s\'esperen amb Eli i Alyx capturats (Dark Energy, Energia Fosca). El Dr. breen comen\xc3\xa7a a explicar els seus plans per la futura conquesta dels humans per part dels Combine, el contrari del que havia explicat a la Dra. Mossman. Enfadada, la Dra. Mossman allibera Gordon, Alyx i Eli abans que siguin emesos fora del planeta. El Dr. Breen intenta escapar-se a trav\xc3\xa9s d\'un portal d\'Energia Fosca, per\xc3\xb2 Gordon el persegueix i destrueix el reactor amb la Pistola de Gravetat sobrecarregada. Breen sembla ser aniquilat en l\'explosi\xc3\xb3 resultant. Gordon i Alyx estan a punt de trobar-se amb un dest\xc3\xad semblant, per\xc3\xb2 just abans el temps es para de sobte. G-Man torna a apar\xc3\xa8ixer, i elogia Gordon per les seves accions a la missi\xc3\xb3 abans de tornar a posar-lo en estasi, deixant aparentment Alyx sola davant l\'explosi\xc3\xb3. Els destins de Gordon i Alyx s\xc3\xb3n revelats m\xc3\xa9s tard a Half-Life 2: Episode One.\n_START_SECTION_\nDesenvolupament\n_START_PARAGRAPH_\nPer Half-Life 2, Valve Corporation va desenvolupar un nou motor de joc  anomenat motor Source, que condueix els elements visuals, d\'\xc3\xa0udio i d\'intel\xc2\xb7lig\xc3\xa8nic artificial del joc. El motor Source ve empaquetat amb una versi\xc3\xb3 molt modificada del motor f\xc3\xadsic Havok que permet una dimensi\xc3\xb3 extra d\'interactivitat tant en ambients per un jugador com online. El motor pot ser actualitzat f\xc3\xa0cilment perqu\xc3\xa8 est\xc3\xa0 separat en m\xc3\xb2duls. Acoblant-se a Steam, \xc3\xa9s molt f\xc3\xa0cil desplegar noves prestacions. Un exemple \xc3\xa9s el High Dynamic Range Rendering, que Valve va mostrar per primer cop en un nivell de desc\xc3\xa0rrega gratu\xc3\xafta anomenat Lost Coast pels posse\xc3\xafdors de Half-Life 2. L\'HDR ara \xc3\xa9s part de tots els jocs de Valve. Molts altres jocs fan servir el motor Source, incloent Day of Defeat: Source i Counter-Strike: Source, ambd\xc3\xb3s creats tamb\xc3\xa9 per Valve._NEWLINE_Juntament amb Half-Life 2, tant en plataformes Windows com Mac, es troba el sistema de distribuci\xc3\xb3 de continguts Steam desenvolupat per Valve Corporation. Tots els jugadors de Half-Life 2 necessiten tenir Steam instal\xc2\xb7lat i un compte v\xc3\xa0lid per poder jugar. Steam permet als clients comprar jocs i altres tipus de software directament des del desenvolupador i tenir-los descarregats directament al seu ordinador aix\xc3\xad com rebre "micro actualitzacions". Aquestes actualitzacions tamb\xc3\xa9 compliquen la pirateria i fins ara ha tingut for\xc3\xa7a \xc3\xa8xit en evitar els cheats (trampes) i la jugabilitat pels usuaris amb c\xc3\xb2pies no autoritzades. Steam tamb\xc3\xa9 pot ser utilitzat per trobar i jugar a jocs multijugador a trav\xc3\xa9s d\'un servei de navegador integrat i llista d\'amics, i es pot fer una c\xc3\xb2pia de seguretat de les dades del joc amb una gravadora de CD o DVD est\xc3\xa0ndard. El contingut de Steam o d\'un client pot ser descarregat a qualsevol ordinador, sempre que a aquell compte nom\xc3\xa9s s\'hi entri en un sol lloc al mateix temps. L\'\xc3\xbas de Steam ha portat molta controv\xc3\xa8rsia. Alguns usuaris han reportat nombrosos problemes amb Steam, a vegades eren prou seriosos com per prevenir un cr\xc3\xadtic de recomanar un t\xc3\xadtol disponible en aquest servei. En altres casos, s\'ha baixat la puntuaci\xc3\xb3 d\'una ressenya.  _NEWLINE_El llibre Half-Life 2: Raising the Bar va revelar que molts dels escenaris originals del joc van ser redu\xc3\xafts o eliminats del joc. Half-Life 2 estava originalment plantejat com un joc m\xc3\xa9s fosc amb un disseny m\xc3\xa9s atrevit, on els Combine drenaven m\xc3\xa9s \xc3\xb2bviament els oceans per trobar minerals i reempla\xc3\xa7aven l\'atmosfera amb gasos nocius i t\xc3\xa8rbols. Nova Prospekt havia de ser un petit dip\xc3\xb2sit de ferrocarril Combine constru\xc3\xaft en una antiga pres\xc3\xb3 a l\'erm. Eventualment, Nova Prospekt va passar de ser un simple punt al mig del cam\xc3\xad a ser la mateixa destinaci\xc3\xb3.\n_START_SECTION_\nLeak\n_START_PARAGRAPH_\nHalf-Life 2 era merament un rumor fins a una forta impressi\xc3\xb3 a l\'E3 del maig de 2003, on va guanyar diversos premis al millor del show. Tenia una data de publicaci\xc3\xb3 del setembre de 2003, per\xc3\xb2 va ser retardada. Aquest endarreriment de la data de publicaci\xc3\xb3 de HL2 es va produir arran del hacking de la xarxa interna de Valve a trav\xc3\xa9s d\'una sessi\xc3\xb3 de connexi\xc3\xb3 nul\xc2\xb7la a Tangis que va ser organitzada a la xarxa de Valve i una posterior pujada d\'una l\xc3\xadnia ASP, donant com a resultat el leak (filtraci\xc3\xb3) del codi font del joc i molts altres arxius incloent mapes, models i versions jugables primerenques de Half-Life Source i Counter-Strike Source a principis de setembre de 2003. El 2 d\'octubre de 2003, l\'executiu en cap de Valve Gabe Newell va explicar p\xc3\xbablicament als f\xc3\xb2rums de Halflife2.net (ara Valvetime.net) els esdeveniments que Valve havia patit durant el temps del leak i va demanar als usuaris que localitzessin els autors si els era possible._NEWLINE_El juny de 2004, Valve Software va anunciar en una roda de premsa que l\'FBI havia arrestat diverses persones sospitoses d\'estar involucrades amb al leak del codi font. Valve va reivindicar que el joc havia estat filtrat per un hacker alemany de barret negre (que actua pel seu propi benefici) anomenat Axel gembre, "Ago". Despr\xc3\xa9s del leak, Gembe havia contactat Newell per e-mail (proveint tamb\xc3\xa9 un document in\xc3\xa8dit que explicava els esdeveniments de l\'E3). Newell va continuar corresponent-se amb Gembe, i Gembe va creure\'s que Valve volia contractar-lo com un auditor de seguretat des de casa. Se li va oferir un vol als Estats Units i va ser arrestat quan va arribar per l\'FBI. Quan el govern alemany va prendre consci\xc3\xa8ncia del pla, Gembe va acabar sent arrestant a Alemanya, i va ser sotm\xc3\xa8s a judici pel leak i altres crims inform\xc3\xa0tics, com la creaci\xc3\xb3 d\'Agobot, un troi\xc3\xa0 de molt \xc3\xa8xit que recopilava dades dels usuaris, el novembre de 2006_NEWLINE_Al judici de novembre de 2006 a Alemanya, Gembe va ser sentenciat a dos anys de llibertat condicional. En imposar la sent\xc3\xa8ncia, el jutge va tenir en compte alguns aspectes com la complicada inf\xc3\xa0ncia de Gembe i el fet que estigu\xc3\xa9s prenent mesures per millorar la situaci\xc3\xb3.\n_START_SECTION_\nArmes\n_START_PARAGRAPH_\nS\xc3\xb3n moltes les armes posades a disposici\xc3\xb3 en Half-Life 2, algunes han estat importades d\'Half-Life, incloent el tradicional desclavador, el fusell a pompa SPAS-12, el rev\xc3\xb2lver .357 Magnum, la ballesta, la granada i el llan\xc3\xa7a-coet al qual es pot afegir el can\xc3\xb3 de Gauss o "Tau Cannon", un fusell a part\xc3\xadcula experimental que \xc3\xa9s aqu\xc3\xad pujat sobre el cotxe. _NEWLINE_De les armes del primer opus tenen igualment estada substitu\xc3\xafda. Aix\xc3\xad, la pistola H&K USP Match reempla\xc3\xa7a la Glock 17 i la metralleta H&K MP-7 PDW reempla\xc3\xa7a el MP5. A les noves armes fict\xc3\xadcies, es troben el fusell en plasma de L\'alian\xc3\xa7a, els ph\xc3\xa9ropodes que permeten controlar els Fourmilions, i sobretot, la pistola anti gravetat._NEWLINE_Les armes s\xc3\xb3n classificades en categories a l\'inventari i la majoria inclouen un tret secundari.\n_START_SECTION_\nAliats i Enemics\n_START_PARAGRAPH_\nEncara que Gordon lluita contra molts enemics en Half Life 2 en solitari, de tant en tant \xc3\xa9s ajudat per aliats. Majorit\xc3\xa0riament aquests s\xc3\xb3n membres humans de la resist\xc3\xa8ncia, per\xc3\xb2 Gordon tamb\xc3\xa9 \xc3\xa9s ajudat per Vortigaunts i Antlions posteriorment. Aquesta \xc3\xbaltima esp\xc3\xa8cie d\'insecte \xc3\xa9s nova a l\'univers de Half-Life 2 i en un primer moment, es troba com a enemic fero\xc3\xa7ment territorial, per\xc3\xb2 aquest m\xc3\xa9s tard \xc3\xa9s escollit per a actuar com a aliat abundant i obedient durant l\'\xc3\xbas d\'una tavella de feromona. En unes quantes localitzacions clau, Gordon tamb\xc3\xa9 es troba amb m\xc3\xa9s personatges de no-jugador significatius com el robot d\'Alyx Vance, Barney Calhoun i Alyx Vance._NEWLINE_Molts enemics familiars de Half Life retornen a aquest joc, com els headcrabs, peus de cabra, i zombis d\'headcrab. Tanmateix, la majoria del joc es gasta lluitant amb L\'alian\xc3\xa7a, que tenen forces militars contra Gordon i la gent de la Ciutat 17. Fan de forces d\'associaci\xc3\xb3 variar i consten d\'humans modificats, criatures biomec\xc3\xa0niques, armes rob\xc3\xb2tiques, incloent-hi l\'\xc3\xbas d\'headcrabs com a armes biol\xc3\xb2giques.\n_START_SECTION_\nCr\xc3\xadtica\n_START_PARAGRAPH_\nForbes va declarar el 9 de febrer de 2011 que el joc havia venut 12 milions de c\xc3\xb2pies. Va rebre una puntuaci\xc3\xb3 total de 96% tant a GameRankings com a Metacritic. Algunes fonts com Gamespy, The Cincinnati Enquirer, The New York Times i VideoGamer.com li van donar puntuacions excel\xc2\xb7lents, i altres com PC Gamer, IGN, GamesRadar i Eurogamer li van donar puntuacions gaireb\xc3\xa9 excel\xc2\xb7lents. El joc es va convertir en el cinqu\xc3\xa8 t\xc3\xadtol en rebre una puntuaci\xc3\xb3 de deu sobre deu a la revista Edge. Les cr\xc3\xadtiques que van aplaudir el joc citaven els gr\xc3\xa0fics i f\xc3\xadsiques avan\xc3\xa7ades. Maximum PC va puntuar Half-Life 2 amb un 11 exagerat en la seva escala que normalment arriba al 10, nomenant-lo el "millor joc que s\xe2\x80\x99hagi fet mai"._NEWLINE_Moltes cr\xc3\xadtiques, incloent algunes de les que havien donat ressenyes positives, es queixaven del fet d\xe2\x80\x99haver d\xe2\x80\x99utilitzar el programa Steam, haver de crear-se un compte, registrar els productes i haver de passar pel compte abans de poder jugar, a m\xc3\xa9s de dificultats amb la instal\xc2\xb7laci\xc3\xb3 i falta de suport.\n_START_SECTION_\nPremis\n_START_PARAGRAPH_\nHalf-Life 2 va guanyar 39 premis de Joc de l\xe2\x80\x99Any, incloent el premi general de IGN, el premi de GameSpot al millor joc de tir, el premi dels lectors de GameSpot al joc per a PC de l\xe2\x80\x99any, Joc de l\xe2\x80\x99Any de l\xe2\x80\x99Acad\xc3\xa8mia d\xe2\x80\x99arts i ci\xc3\xa8ncies interactives i el Millor Joc dels Game Developers Choice Awards, on tamb\xc3\xa9 es van concedir per tecnologia, personatges i gui\xc3\xb3. La revista Edge va premiar Half-Life 2 amb el seu m\xc3\xa0xim honor de l\xe2\x80\x99any amb el premi al Millor Joc, aix\xc3\xad com premis per la Innovaci\xc3\xb3 i el Disseny Visual. El joc tamb\xc3\xa9 va col\xc2\xb7locar-se en una bona poisici\xc3\xb3 als Premis de l\xe2\x80\x99Acad\xc3\xa8mia Brit\xc3\xa0nica de Videojocs, emportant-se sis premis, m\xc3\xa9s que qualsevol altre videojoc aquella nit, amb premis com el de "Millor Joc" o "Millor Online i Multijugador"._NEWLINE_Els Guinness World Records van donar a Half-Life 2 el r\xc3\xa8cord mundial del "Joc de tir m\xc3\xa9s ben valorat per PC Gamer Magazine" al Guinness World Records: Gamer\xe2\x80\x99s Edition 2008. Altres r\xc3\xa8cords del joc que recull el llibre inclouen "Canal de Distribuci\xc3\xb3 Digital M\xc3\xa9s Gran" per al servei Steam de Valve, "Primer Joc a Incloure una Pistola de Gravetat", i "Primer Joc que inclou comentaris dels creadors". L\xe2\x80\x99any 2009, Game Informer va donar el 5\xc3\xa8 lloc a Half-Life 2 a la seva llista de "Top 200 Jocs de Tots els Temps", dient que "Amb Half-Life 2, Valve va redefinir la manera com es creaven els videojocs d\xe2\x80\x99acci\xc3\xb3 en primera persona"._NEWLINE_Half-Life 2 va ser seleccionat pels lectors de The Guardian com el millor joc de la d\xc3\xa8cada, elogiant sobretot el disseny dels ambient a tot el joc. Segons el diari, "va obrir nous horitzons al g\xc3\xa8nere i va fer un salt de qualitat en la narrativa de l\xe2\x80\x99acci\xc3\xb3 en primera persona". Un autor va comentar: "Half-Life 2 sempre va suposar una resposta europea a fanfarronades de Hollywood com Halo i Call of Duty. Half-Life 2 va ser considerat el Joc de la D\xc3\xa8cada segons la votaci\xc3\xb3 d\xe2\x80\x99estil de Crispy Gamer. Tamb\xc3\xa9 va guanyar el Millor Joc de la D\xc3\xa8cada de IGN i el Joc de la D\xc3\xa8cada als Spike Video Game Awards de 2012.'